
A CPT szimetria használata elektron-proton ütközések magasabb rendű korrekciójának számolásához

Ezen TDK dolgozatban a proton-proton ütközésben történő leptonpár keletkezés (Drell-Yan folyamat) és a részben inklúzív mélyen rugalmatlan szórás (Semi-Inclusive Deep Inelastic Scattering, SIDIS) duplán differenciális hatáskeresztmetszetei között kerestünk kapcsolatot a CPT szimmetria felhasználásával.

A kutatás motivációjául az szolgál, hogy egy ilyen leképezés birtokában a Drell-Yan folyamatra már ismert, magasabb rendű, perturbatív korrekciókból megkaphatóak lennének a SIDIS folyamathoz tartozó hasonló korrekciók; amelyek jelenleg
ismeretlenek. Ehhez hasonló módszer már létezik az elektron-pozitron annihiláció és a mélyen rugalmatlan szórás között (Deep Inelastic Scattering, DIS). Egy ilyen számolás jóval egyszerűbbnek ígérkezik, mint a magasabb rendű korrekciók
közvetlen kiértékelése a SIDIS folyamatra.
Kutatásaink során sikeresen megalkodtunk egy leképezést, aminek segítségével a Drell-Yan (DY) vezető renden túli első (NLO) hatáskeresztmetszetéből
megkaptuk a Semi-Inclusive Deep Inelastic Scattering (SIDIS) NLO hatáskeresztmetszetet. Reményeink szerint ezen leképezéssel a vezető renden túli második rendű (NNLO) korrekciók is kiszámíthatóak, melyek még nem fellelhetőek a szakirodalomban.



